cyanic-selkie/wikianc huggingface dataset:
Mikko Hyvärinen
Johannes Mikael «Mikko» Hyvärinen (født 8. januar 1889, død 6. juni 1973) var en finsk sportsutøver som deltok i de olympiske leker 1912 i Stockholm. Hyvärinen vant en olympisk sølvmedalje i turn under OL 1912 i Stockholm. Han var med på det finske laget som kom på andreplass i lagkonkurransen fritt system bak Norge. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Nonispa
Nonispa er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.
Utseende
En lten (ca. 4 millimeter), avlang, blankt svart bladbille med litt grønnlig, metallisk glans. Hodet er nokså lite, antennene kraftige, holdes gjerne samlet og framoverrettet. Pronotum er avrundet rektangulært, fint punktert. Antennene består av 9 ledd og er noe klubbeformede. Dekkvingene er jevnbrede og har 8 punktstriper, rundede i spissen.
Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Arten lever på gress.
Utbredelse
Slekten er kjent fra Bolivia og Argentina.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.
Sukkerspinn
Sukkerspinn er et godteri laget av sukker og eventuelt fargestoffer.
Sukkerspinn selges gjerne på tivoli, i fornøyelsesparker og på markeder. Produktet selges også på boks. Det finnes også sukkerspinnmaskiner for hjemmebruk.
Tilvirkning uten maskin
Før sukkerspinnmaskinen ble oppfunnet, ble sukkertråder laget ved å smelte sukker, som så ble trukket ut med en gaffel. For å lage karamelliserte sukkertråder på denne måten kan man benytte innkokt sukkerlake, som helles ut i små mengder på en bakeplate og trekkes ut til tråder til det dannes et edderkoppnetteaktig sukkerspinn.
Tilvirkning med maskin
I 1897 fant William Morrison og John C. Warton fra USA opp en elektrisk maskin som laget sukkerspinn. De fikk patent på maskinen i 1899 og solgte sukkerspinn på verdensutstillingen i St. Louis i 1904. Sukkeret varmes opp i sukkerspinnmaskinen, spinnes rundt og presses gjennom små hull, kjøles derved ned, med lange og tynne sukkertråder som resultat. Sukkertrådene festes så til en pinne, før sukkerspinnet spises.
Gjert Ingebrigtsen
Gjert Arne Ingebrigtsen (født 12. januar 1966 i Båtsfjord ) er en norsk friidrettstrener som blant annet har trent sine tre sønner; Henrik, Filip og Jakob.
Trenerkarriere
På Idrettsgallaen 2019 ble han tildelt prisen for årets trener etter at han var nominert både til Idrettsgallaen 2017 og 2018. I sin takketale takket han familien, sin arbeidsgiver Ahlsell og sin mentor Ørjan Madsen.
I februar 2022 ble han sykmeldt og sluttet som trener for sine sønner, samtidig som datteren Ingrid også sluttet med friidrett.
Pr. mai 2022 er Gjert trener for tre utøvere, Narve Gilje Nordås, Per Svela og Benjamin Storm Rettore.
TV-serien Team Ingebrigtsen
TV-serien Team Ingebrigtsen på NRK handler om familien. Første sesong følger familien gjennom fire år fra 2013 til 2016. Andre sesong startet 1. september 2018.
Familie
Ingebrigtsen har sammen med sin kone Tone syv barn, hvorav tre løper. Øvrige barn heter Ingrid, Kristoffer, William og Martin. Gjert Ingebrigtsen er onkel til bassist Marvin Nygaard, kjent fra blant annet Kvelertak.
Soběslav I av Böhmen
Soběslav I Oldrich (født ca. 1075, død 14. februar 1140) av huset Přemyslid, var hertug av Böhmen fra 1125. Han var yngste sønn av Vratislav II og hans tredje kone Świętosława av Polen.
Tidlige liv
Soběslav er først omtalt da han søkte tilflukt hos sin fetter hertug Bolesław III av Polen, etter å ha blitt fordrevet sammen med sin eldre bror hertug Borivoj II i 1107. Soběslav støttet Borivojs forsøk på å vinne tronen tilbake fra rivalen Svatopluk, men etter at Svatopluk ble drept under slaget ved Głogów i 1109 fulgte en borgerkrig der deres bror Vladislav I sikret seg tronen med støtte av kong Henrik V av Det tysk-romerske rike. Soběslav forsonet seg senere med Vladislav og fikk i 1115 Brno og Znojmo i len. Men i 1123 kom det igjen til brudd mellom brødrene, og Soběslav måtte dra i eksil på nytt.
Regjeringstid
Som siste gjenlevende sønn av Vratislav II ble han likevel hertug da Vladislav døde i 1125. Hans styre ble utfordret av Svatopluks yngre bror, hertug Otto II av Olomouc, som fikk støtte av kong Lothar III av Det tysk-romerske rike og Vladislavs enke Richeza av Berg. Da Soběslav fratok Otto II hans hertugdømme invaderte Lothar III Böhmen til støtte for Otto. Invasjonen kulminerte i slaget ved Chlumec, 18. februar 1126, der Otto falt og kong Lothar ble tatt til fange. Soběslav slapp imidlertid Lothar fri mot at han anerkjente ham som hertug.
Senere i sin regjerinsgtid lot Soběslav sin nivø Bretislav, sønn av hans eldste bror hertug Bretislav II, blinde fordi denne var med i en sammensvergelsen mot ham.
Konrad III av Hohenstaufen, som ble valgt til konge av romerene i 1138, ga Soběslav den arvelige verdigheten som det Det tysk-romerske rikes arvemunnskjenk og løfte om at hans eldste sønn Vladislav skulle etterfølge ham i Böhmen. I Soběslavs regjeringstid ble det grunnlagt mange nye tyske bosetninger i Böhmen. Etter Soběslavs valgte imidlertid de böhmerske stendene hans nivø Vladislaus II, sønn av Vladislav I, til ny hertug, noe kong Konrad godtok.
Hazuki Nagai
Hazuki Nagai (født 15. august 1994) er en japansk landhockeyspiller.
Afrikamesterskapet i volleyball for menn 2009
Afrikamesterskapet i volleyball for menn 2009 ble arrangert i Tétouan i Marokko i 2009.
Hal Jordan
Hal Jordan er navnet på hovedpersonen i den amerikanske tegneserien Green Lantern. Seriens tittel er også navnet som hovedpersonen er kjent under når han opptrer som superhelt. Hal Jordan ble skapt i 1959 av forfatteren John Broome og tegneren Gil Kane, etter at redaktør Julius Schwartz hos DC Comics ga dem i oppdrag å revitalisere tegneserien, som hadde blitt nedlagt i 1949.
Rammehistorie
Hal Jordan ble introdusert som det første mennesket som ble vervet til Green Lantern Corps. Rammehistorien går videre ut på at Hal Jordan er en av grunnleggerne av en superheltorganisasjon ved navn Justice League of America. En periode ble det produsert serieutgivelser der Hal Jordan var kjent som både Parallax og Spectre, før han i 2005 kom tilbake og gjentok sin plass som Green Lantern for «Sektor 2814».
Oppvekst
Hal Jordan ble født i Coast City den 20. februar av foreldrene Martin Jordan og Jessica Jordan. Han har to brødre, hans eldre bror Jack og den yngre Jim. Hans far, Martin Jordan, fløy under krigen og var en erfaren pilot. Etter krigen ble han ansatt som testpilot for Ferris Aircraft. I sin barndom hadde Hal et særlig tett bånd til sin far, begge to delte en forkjærlighet for fly. Hal skulket ofte skolen for å se sin far fly. I svært ung alder opplevde Hal sin største frykt da hans far døde i en flyulykke. Det førte til at hans mor forbød ham å bli pilot som sin far. Men til tross for familiens ønsker, fulgte Hal i farens fotspor og meldte seg for det amerikanske luftforsvaret United States Air Force, i en alder av 18 år.
Flere år senere da han en kveld var ute på byen med sine pilotkamerater, begynte Hal og flykompaniet en krangel med marinen. Hal endte opp med å utveksle slag med marinesoldaten John Stewart, som senere ville bli en Green Lantern slik som han. Baren måtte stenges på grunn av masseslagsmålet. Senere møtte Hal sin yngre bror Jim, som informerte han om at moren lå for døden, men at han ble nektet å besøke henne. Hans eldre bror Jack ville senere fortelle han at moren ikke hadde noen interesse av å se sin yngste sønn.
Hal brøt ofte reglene som testpilot, og en morgen da han fikk kjeft av sin overordnede, smalt det for han. I et desperat øyeblikk slo Hal til sjefen og sa opp jobben sin. Han dro umiddelbart for å se sin mor, men hun døde like før han kom til sykehuset.
Hal gikk til alle flyselskapene i Coast City på søken etter en jobb. Han unngikk Ferris Aircraft bevisst. Han endte opp med å få jobb hos Ken Arden, en god bekjent av familien Jordan og tidligere pilot. Hal fikk jobb hos Arden, ikke som pilot, men som mekaniker. Dessverre solgte Arden selskapet til Ferris Aircraft, selskapet hvor hans far var stjernepilot. Carl Ferris, eieren av selskapet, var også tidligere bekjent av Jordan-familien ettersom han og Martin Jordan hadde flydd sammen under krigen. Carl Ferris var nå en gammel mann, og det var hans unge datter Carol Ferris, som kontrollerte selskapet. Hun var ikke interessert i å få med Hal på kjøpet, men Arden overbeviste henne. Det var ingen tvil om Hal sine ferdigheter, men hans rebelske natur og fryktløshet ødela flere fly enn det hjalp. Han fortsatte som mekaniker og ble bekjent med Tom Kalmaku. I denne perioden hadde Jordan motstridende følelser for Carol Ferris. Faren hennes hadde blitt rik og gammel, mens hans egen far lå og råtnet i graven.
Filosofiåret 1496
Filosofiåret 1496 er en oversikt over hendelser, utgivelser og personer med tilknytning til filosofi i 1496.
Bjørn Brandenborg
Bjørn Brandenborg (født 10. desember 1991 i Svendborg) er en dansk politiker for Socialdemokratiet. Han ble innvalgt i Folketinget fra Fyns storkrets fra 2019.
Hazuki Yuda
Hazuki Yuda (født 11. juli 1989) er en japansk landhockeyspiller.
Hun representerte Japan under Sommer-OL 2016 i Rio de Janeiro, der hun endte på tiendeplass med det japanske landslaget.
Do You Know Who I Think I Am
Do you know who I think I am er et musikkalbum med Bendik Brænne, utgitt i 2014. Dette er Brænne sitt andre album. Albumet ble nominert til Spellemannprisen 2014 i klassen country.
William Carlos Williams
William Carlos Williams (født 17. september 1883 i Rutherford i Bergen County i New Jersey, død 4. mars 1963 samme sted) var en amerikansk lyriker innenfor modernistisk litteratur. Han var også barnelege og allmennlege, med medisinereksamen fra University of Pennsylvania. Det har blitt sagt at Williams «la ned større arbeidsinnsats som forfatter enn han gjorde som lege», men i løpet av sin lange karriere utmerket han seg på begge områder. William Carlos Williams var en forfatter som Jan Erik Vold trakk fram og oversatte til norsk på slutten av 1960-tallet. Som poet interesserte Williams seg for språket, og fant interesse i de mest hverdagslige ting.
Barndom og ungdom
Williams Carlos Williams ble født i Rutherford i New Jersey som sønn av en engelsk far, og en mor fra Puerto Rico med fransk, spansk og jødisk bakgrunn. Han gikk på skole i Rutherford frem til 1897 da han ble sendt først til en skole i Genève, og deretter til Lycée Condorcet i Paris. Etter to år på skole utenlands begynte han på Horace Mann High School i New York. Etter å ha bestått en særskilt prøve kom han i 1902 inn på legestudiet ved Universitetet i Pennsylvania. Williams tok medisinsk embetseksamen i 1906, og spesialiserte seg i pediatri. Fra 1910 praktiserte han som huslege, barnelege og fødselslege i sin fødeby, der han ble boende til sin død. Han hevdet med stolthet at han var den eneste amerikaner som hadde hatt den samme adressen i femti år.
Familieliv
I 1912 giftet Williams seg med Florence Herman (1891-1976), etter først å ha fått avslag da han fridde til hennes eldre søster. Ekteparet flyttet inn i et hus i Rutherford, der de kom til å bli boende i mange år. Ikke lenge etterpå ble Williams' første seriøse diktsamling The Tempers utgitt. På en reise i Europa i 1924 var Williams mye sammen med forfatterne Ezra Pound og James Joyce. Florence og parets sønner ble værende i Europa da Williams reiste tilbake til USA, slik at sønnene skulle få oppleve å bo utenlands i et år, på samme måte som Williams og hans bror hadde gjort da de var unge.
Karriere
Selv om Williams var lege på fulltid, hadde han en fullverdig karriere som forfatter ved siden av. Han skrev både noveller, lyrikk, romaner, essayer og en selvbiografi, foruten at han arbeidet med oversettelser og hadde en utstrakt korrespondanse. Han skrev om kveldene, og tilbragte helgene i New York sammen med forfattervenner og kunstnere, blant andre avant-garde-kunstnerne Marcel Duchamp og Francis Picabia, og lyrikerne Wallace Stevens og Marianne Moore. Han fikk kontakt med imagistene, en anglo-amerikansk litterær retning som avviste poesiens følelses- og symbolladete uttrykk, og krevde presise og klare bilder. Selv begynte han å danne seg meninger om litteraturen som avvek fra oppfatningene til Ezra Pound og T.S. Eliot. Senere i livet dro Williams på turneer rundt om i USA hvor han leste dikt og holdt foredrag.
Under første verdenskrig, da en rekke europeiske kunstnere slo seg ned i New York, ble Williams venn med europeiske avant-garde-kunstnere som Man Ray og ovennevnte Francis Picabia og Marcel Duchamp. I 1915 begynte Williams å bli ansett som medlem av en gruppe New York-kunstnere og -forfattere som gikk under navnet «The Others», «de andre». Disse ble dannet av lyrikeren Alfred Kreymborg og Man Ray, og blant medlemmene fant man også Walter Conrad Arensberg, Wallace Stevens, Mina Loy, Marianne Moore og Duchamp. Slik ble Williams kjent med dadaismen, og dette kan forklare at man i hans tidligste dikt kan se påvirkning fra såvel dadaistiske som surrealistiske prinsipper. Williams' deltagelse blant «de andre» ga ham en sentral plass i den tidlige modernist-bevegelsen i USA.
Williams mislikte Ezra Pounds, og særlig T.S. Eliots, hyppige bruk av allusjoner og henvisninger til utenlandske språk og klassiske kilder, som Eliots dikt The Waste Land (1922) er et godt eksempel på. Williams på sin side foretrakk å hente inspirasjon fra det han kalte «det lokale», ved at han benyttet seg av stedsnære og hverdagslige motiver. Et godt eksempel på Williams' modernistiske lyrikk er Paterson, hans store episke diktkollasje av byen Paterson i New Jersey. Williams beskriver historiske begivenheter, mennesker og andre trekk knyttet til området, og setter derigjennom under lupen hvilken rolle poeten innehar i det amerikanske samfunnet. Han argumenterte sterkt for at lyrikere skulle forsøke å se verden slik den virkelig er, og ikke benytte seg av stilistiske grep nedarvet fra den klassiske lyrikken, eller unødvendige litterære allusjoner. I diktet A Sort of a Song forekommer linjen «No ideas but in things», og dette sitatet har siden blitt hyppig brukt som en oppsummering av Williams' poetiske «metode». Marianne Moore, en annen skeptiker hva tradisjonelle poetiske former angår, skrev om Williams at språket i hans forfatterskap var «rett-fram-amerikansk som katter og bikkjer kan lese» og at han anvendte typisk amerikanske uttrykksmåter.
Et av Williams' viktigste bidrag til den amerikanske litteraturen var at han gjerne stilte opp for å veilede yngre poeter. Selv om Pound og Eliot kanskje høstet mer heder og anerkjennelse i sin levetid, var det et stort antall av de mest sentrale lyrikerne i generasjonen etter dem som enten hadde fått personlig oppfølging av Williams, eller trakk frem Williams når de nevnte sine viktigste inspirasjonskilder. Williams hadde særlig sterk innflytelse på en rekke av USAs litterære bevegelser på 1950-tallet, som for eksempel poetene i Beat-generasjonen, San Francisco-renessansen, Black Mountain-poetene og New York-skolen. Han tok personlig Theodore Roethke og Charles Olson under sine vinger; begge var sentrale i utviklingen av poesien som ble skrevet ved Black Mountain College, og gjennom dem ble Williams' innflytelse bragt videre til andre poeter. Robert Creeley og Denise Levertov var to andre lyrikere som var tilknyttet Black Mountain; begge studerte under Williams. Williams var også en venn av Kenneth Rexroth, som grunnla San Francisco-renessansen. Williams holdt en forelesning ved Reed College i Portland som ble retningsdannende for tre andre sentrale medlemmer av San Francisco-renessansen, nemlig Gary Snyder, Philip Whalen og Lew Welch. Han var videre mentor for en annen poet fra New Jersey, Allen Ginsberg, og i forholdet til Ginsberg skulle Williams vise seg på sitt mest dynamiske som mentor. Ginsberg hevdet at Williams i bunn og grunn var den som lærte ham hvordan han skulle skaffe seg en egen poetisk røst. I det ovennevnte diktet Paterson har Williams inkludert flere av Ginsbergs brev, og Williams selv sa at et av disse brevene var en av inspirasjonskildene til diktets femte sekvens. Williams skrev dessuten forordet til to av Ginsbergs bøker; en av dem var den kjente Howl (utgitt som Hyl og andre dikt i 1968 i Olav Angells oversettelse). Williams støttet flere daværende ukjente lyrikere, blant andre H.H. Lewis, som var en radikal kommunist fra Missouri, og som Williams mente ga stemme til folket i sine dikt. Selv om Williams var svært begeistret for diktene til sine disipler, kunne det variere hvor godt han likte resultatet av at andre poeter hadde hentet inspirasjon fra ham selv. Eksempelvis var han ikke udelt begeistret for visse Beat-poeters formløse skrivemåte. Williams trodde mer på samspillet mellom form og uttrykk.
Dark
Dark er en tysk thriller- og science fiction-serie for ungdom som har gått på Netflix siden 2017. Den er skapt av Baran bo Odar og Jantje Friese for Netflix.
William Carlos Williams
Sykdom og død
Williams døde 79 år gammel i sitt hjem i Rutherford den 4. mars 1963.
Dark
Serien hadde premiere på Netflix 1. desember 2017. Den første sesongen – på ti avsnitt – ble hovedsakelig godt mottatt, med positive og negative sammenligninger med Stranger Things, en annen overnaturlig thrillerserie fra Netflix.
William Carlos Williams
Sykdom og død
To dager etter at Williams døde, gjorde en britisk forlegger det kjent at han ville utgi Williams' dikt i Storbritannia. Williams hadde i sin levetid aldri høstet like stor anerkjennelse på De britiske øyer som i USA, og han hadde dessuten bestandig protestert mot den engelske innflytelsen på amerikansk poesi.
EM i vannpolo for kvinner 2018
EM i vannpolo for kvinner 2018 (europamesterskapet i vannpolo) ble arrangert i Barcelona i Spania i 2018.
William Carlos Williams
Lyrikk-utgivelser
De mest sentrale samlingene i Williams' produksjon er Korea in Hell (1920), Spring and All (1923), Pictures from Brueghel and Other Poems (1962), Paterson (1963, nyutgivelse i 1992) og Imaginations (1970). Det diktet som oftest har blitt tatt med i diktantologier er «The Red Wheelbarrow», som anses som et eksempel på den stilen og de prinsippene imagist-bevegelsen bekjente seg til (et annet eksempel er diktet «This Is Just To Say»). Men i likhet med Ezra Pound hadde Williams forlengst forkastet imagist-bevegelsen på det tidspunkt da «The Red Wheelbarrow» ble utgitt i samlingen Spring and All i 1923. Williams er sterkere forbundet med den amerikanske litterære modernist-bevegelsen, og han vurderte seg selv som en utpreget amerikansk poet. Med dette mente han at han la an på å fornye språket ved å benytte den friske, upolerte talemåten som hadde sitt utspring i USAs kulturelle og sosiale mangfold, og samtidig befri språket fra det han anså å være en forslitt arv fra den britiske og europeiske kulturen.
Dark
Filmingen av Dark begynte 18. oktober 2016, i og rundt Berlin, og sluttet i mars 2017. Serien er filmet i 4K-oppløsning (ultra HD).
William Carlos Williams
Lyrikk-utgivelser
Williams forsøkte finne opp en helt ny og frisk poesiform, en amerikansk poesi hvor emnet var sentrert rundt den amerikanske hverdagen til folk flest. Han kom deretter opp med konseptet om variabel versefot som utviklet seg fra år med visuell og lydprøver fra hans verden sett i perspektivet av første person, delvis fra livet som lege. Den variable versefoten har sine røtter i de mange-fasetterte, muntlige amerikanske talemåtene. Denne oppdagelsen var en del av hans nøye observasjon av hvordan radio og aviser påvirket hvordan folk flest kommuniserte, og representerte «maskinen gjort av ord», som han beskrev i et dikt i introduksjonen av boken The Wedge («Kilen»), akkurat som de mekaniske bevegelsene til by kan bli en bevissthetssplittelse. Williams benyttet seg ikke av tradisjonelt verseform i de fleste av sine dikt. Hans brevveksling med Hilda Doolittle førte ham dessuten inn i sapfiske strofer, den indre stemme i poesiens sannhet:
Dette kan bli sett opp mot et dikt fra Journey To Love kalt «Shadows»:
Bruddene i diktet søker ut en naturlig pause, slik det blir snakket i amerikanske vendinger, men som også reflekterer taktrytmene, slik de er innenfor jazz, foruten at de berører sapfisk harmoni. Williams eksperimenterte med ulike typer linjer, og fant til sist «trappeformet triadisk linje», det vil si at en lang linje er delt i tre segmenter i ulikt innrykk. Denne linjen er benyttet i diktet «Paterson» og i dikt som «To Elsie» og «The Ivy Crown». Her er på nytt Williams’ mål å vise den sanne amerikanske puls (i motsetning til den ditto europeiske) som er ubemerket, men likevel tilstede i hverdagslivets amerikanske språk. Stilistisk arbeidet Williams med variasjoner av frie vers, og utviklet og benyttet seg av den triadiske linje, som i hans lange kjærlighetsdikt «Asphodel, That Greeny Flower».
Politikk
Moderate liberale framstiller Williams som i overensstemmelse med amerikansk liberale demokratiske emner, men hans utgivelser er langt mer radikale, som New Masses antyder, gikk hans politiske overbevisning adskillig lengre mot venstre enn begrepet «liberal» indikerer. Han betraktet seg selv som sosialist, og som en motstander av kapitalismen, og i 1935 utga han The Yachts, et dikt som anklaget den rike elite som parasitter, og uttrykte sympati med massene som strebet etter revolusjon. Diktet inneholder et bilde av havet som «watery bodies», «vannlegemene», til de fattige massene som banker mot skipsskrogene «in agony, in despair», «i sjelekval, i desperasjon», i forsøket på å senke seilskutene og avslutte «the horror of the race».
I introduksjonen til 1944-utgivelsen av diktene i The Wedge skrev han om sosialismen som en uunngåelig framtidig utvikling, og som en nødvendighet for den sanne kunsten å utvikle. I 1949 utga han et hefte kalt The Pink Church som handlet om det menneskelige legeme, men ble forstått innenfor konteksten av mccarthyismen og kommunistforfølgelsene, som en farlig pro-kommunist. Antikommunismen førte til at han mistet sin posisjon som konsulent ved Library of Congress (det amerikanske nasjonalbibliotek) vinteren 1952–1953. Det førte til at han måtte legge seg inn og bli behandlet for tung depresjon. I en ikke utgitt artikkel for Blast, et kortvarig britisk kunstmagasin som hyllet teknologiens kraft i årene 1914–1915, skrev Williams at kunstnere burde motsette seg å skrive «propaganda», og «hengi seg til skriving (først og sist)». I den samme artikkelen hevdet imidlertid Williams at kunsten kunne også være «i proletariatets tjeneste».
Ettermæle og æresbevisninger
Williams’ hus i Rutherford er i dag listet av National Register of Historic Places som et historisk sted, og han ble introdusert til New Jersey Hall of Fame i 2009.
Milorgfjella
Milorgfjella er et fjellparti lengst nord i Heimefrontfjella i Dronning Maud Land.
Den første registrerte observasjonen av Milorgfjella ble gjennomført 20. januar 1939 på den første fotogrammetriske flygningen under Den tyske antarktisekspedisjonen 1938–39, ledet av Alfred Ritscher. Fjellkjeden ble navngitt Kottas-berge etter kapteinen på ekspedisjonsskipet MS «Schwabenland», Alfred G. Kottas. Milorgfjella ble senere kartlagt av Norsk Polarinstitutt på grunnlag av skråfotografier tatt under Maudheimekspedisjonen 1949–52.
Karl Lund
Karl Fredrik Leonard Lund (født 31. juli 1888, død 11. desember 1942) var en finsk sportsutøver som deltok i de olympiske leker 1912 i Stockholm.
Lund vant en olympisk sølvmedalje i turn under OL 1912 i Stockholm. Han var med på det finske laget som kom på andreplass i lagkonkurransen fritt system bak Norge. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Wiktor Skworc
Wiktor Paweł Skworc (født 19. mai 1948 i Bielszowice i Polen) er en polsk prelat og erkebiskop av Katowice.
Bakgrunn
Etter at han ble uteksaminert fra videregående skole i Ruda Śląska i 1966, studerte Skworc katolsk teologi og filosofi i Kraków. I løpet av praksisåret jobbet han i kullgruvene i Ruda Śląska. I året som diakon virket han blant polsk ungdom i Dresden og Leipzig i Øst-Tyskland.
Prest
Den 19. april 1973 ble han ordinert til prest av biskopen av Katowice, Herbert Bednorz. Fra 1975 til 1980 var han biskop Herbert Bednorzs personlige sekretær. I 1980 ble han utnevnt til kansler for bispedømmet Katowice, og hjalp i den egenskap med å bygge et hus for pensjonerte prester og karmelittklosteret i Katowice og samlet inn midler til misjonsprester. Han var også med på å grunnlegge den biskopelige kommisjonen for bistand til fanger og internerte. I 1983 var han ansvarlig for å organisere besøket av pave Johannes Paul II til Katowice under hans apostoliske reise til Polen. På 1980-tallet meklet han også i tvister mellom streikende og arbeidsgivere. I 1992 ble han generalvikar for Katowices erkebiskop Damian Zimoń.
I 1995 tok han sin doktorgrad i humaniora fra Det kristne teologiske akademi i Warszawa.
Biskop
Den 13. desember 1997 utnevnte pave Johannes Paul II ham til biskop av Tarnów og den 6. januar 1998 ordinerte paven ham til biskop i Peterskirken; medkonsekratorer var kurieoerkebiskopene Giovanni Battista Re og Jorge María Mejía. Den 25. januar 1998 ble han innført i sitt embede i Tarnows katedral.
I den polske bispekonferanse var Skworc leder av Rådet for økonomiske anliggender og leder av Misjonskommisjonen. Han var også formann for komiteen for forholdet mellom den polske biskopens konferanse og den tyske bispekonferansen.
Erkebiskop
Pave Benedikt XVI utnevnte ham den 29. oktober 2011 til erkebiskop av Katowice. Skworc regnes som en sympatisør for det nasjonalkonservative partiet PiS.
Den 9. juli 2021 kunngjorde erkebispedømmet i Krakow at Den hellige stol, i samsvar med bestemmelsene i Kirkeloven og i motu propriet Vos estis lux mundi, innledet granskning om påstått uaktsomhet fra erkebiskopens side ii behandlingen av saker om seksuelle overgrep til skade for mindreårige betått av to geistlige i Tarnów bispedømme, da han var biskop der. Etter etterforskningen ba erkebiskop Skworc i 2021 pave Frans om utnevnelse av en koadjutor-erkebiskop og trakk seg fra den polske bispekonferansen permanente råd, og fra dens sjelesorgskommisjon.
Episkopalgenealogi
Hans episkopalgenealogi er:
I morgon är en annan dag
«I morgon är en annan dag» er en svensk slagerballade fra 1992, skrevet av Niklas Strömstedt og fremført av Christer Björkman. Sangen vant svenske Melodifestivalen i 1992 og representerte Sverige på hjemmebane i Eurovision Song Contest 1992 i Malmö. I den internasjonale finalen kom sangen nest sist av 23 deltakere, en av Sveriges dårligste plasseringer i konkurransen. I etterkant spilte komponisten Niklas Strömstedt inn en egen versjon av sangen, kalt «Näst sist» – en humoristisk referanse til resultatet i Eurovision Song Contest.
Bakgrunn
«I morgon är en annan dag» var en av ti deltakerlåter i den svenske Melodifestivalen lørdag 14. mars 1992, og var skrevet av den kjente popsangeren og låtskriveren Niklas Strömstedt. Han fremførte ikke låten selv, men hentet i stedet inn den relativt ukjente Christer Björkman, en tidligere frisør hadde hatt flere sanger inne på Svensktoppen. Sangen vant den svenske finalen og ble dermed det svenske bidraget til Eurovision Song Contest 1992 som ble arrangert i Malmö lørdag 9. mai 1992.
I Malmö var «I morgon är en annan dag» det syvende bidraget ut på scenen av rekordmange 23 deltakere, med Anders Berglund som dirigent. Tross at forventningene om en god plassering var høye, fikk sangen bare 9 poeng og endte nest sist. Danmark og Jugoslavia ga 4 poeng hver, mens Frankrike ga 1 poeng. Dette var Sveriges dårligste plassering siden sisteplassen i 1977. Selv skyldte Björkman på nervøsitet som førte til en dårlig juryprøve.
Tross den svake plasseringen skulle Christer Björkman senere bli en markant personlighet innen Melodifestivalen og Eurovision Song Contest – blant annet som produsent for den svenske finalen, flere internasjonale finaler og som Sveriges delegasjonsleder fra 2002.
Listeplasseringer
Singelen nådde en femteplass på den svenske singellisten, og den lå på Svensktoppen i 17 uker fra 26. april til 11. oktober 1992. Den toppet listen seks av disse ukene.
Andre innspillinger
Björkman spilte også inn en fransk versjon av sangen, kalt «Demain il y a un autre jour» (i morgen er en annen dag), som ble gitt ut som b-side på singelen. Den franske teksten var skrevet av Björkmans venninne, Jenny Stenberg.
Komponisten Niklas Strömstedt spilte samme året inn låten på albumet sitt Halvvägs till framtiden. Der var sangen omdøpt til «Näst sist», som en hentydning til plasseringen i Eurovision Song Contest samme år, men også fordi den var nest siste spor på albumet.
Afrikamesterskapet i volleyball for menn 2011
Afrikamesterskapet i volleyball for menn 2011 ble arrangert i Tanger i Marokko i 2011.
Idahoterritoriet
Idahoterritoriet (Idaho Territory) var et amerikansk territorium, som eksisterte i perioden 4. mars 1863 -3 juli 1890. Deretter ble det den til den amerikanske delstaten Idaho.
Egretta
Inndeling
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.
Aarne Pelkonen
Aarne Eliel Tellervo Pelkonen (født 24. november 1891, død 6. november 1949) var en finsk sportsutøver som deltok i de olympiske leker 1912 i Stockholm. Pelkonen vant en olympisk sølvmedalje i turn under OL 1912 i Stockholm. Han var med på det finske laget som kom på andreplass i lagkonkurransen fritt system bak Norge. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Politikkåret 1764
Fødsler
stattholder i Norge 1818–1827 ||align=center|66 ||align=center|1831 ||
Afroaltica
Afroaltica er en slekt av biller som tilhører familiegruppen bladbiller (Chrysomelidae).
Frihetens faner på ny
Frihetens faner på ny er et musikkalbum fra 1988 av Grex Vocalis. Albumet består utelukkende av arbeidersanger arrangert a cappella for kirkekor av Trond Kverno, Knut Nystedt, Sigvald Tveit, Nils Henrik Asheim og Magnar Åm. Tittelen er hentet fra sangen «Vi skal gjenreise Norge»: «Nå skal frihetens faner på ny/ foldes ut over bygd, over by.»
Afroaltica
Utseende
Små (2,5-4 millimeter), brede, blanke, mørke jordlopper. Antennene er nokså kraftige, rundtb halvparten så lange som kroppen. Pronotum er rundet, kraftig punktert. Dekkvingene er rundede, noe tilspissede bakover, tett, kraftig og jevnt punkterte. Beina er nokså kraftige.
Levevis
Både larvene og de voksne (imago) billene lever på planter.
Utbredelse
Artene lever i Sør-Afrika.
Blantyre (Malawi)
Blantyre er Malawis viktigste by for handel- og finans. Den er landets andre største by med rundt 732,518 innbyggere (2008).
Byen ble grunnlagt i 1876 av skotske misjonærer og er landets viktigste by kolonialhistorisk sett. Navnet refererer til den skotske byen Blantyre, fødebyen til oppdager og afrikaforsker David Livingstone.
I dag er byen hjemstedet for landets øverste domstol, Supreme Court. Hovedkvarteret til det statlige malawiske tv- og radioselskapet Malawi Broadcasting Corporation (MBC) ligger her og noen fakulteter til universitetet i Malawi er lagt hit.
Jernmannen
Jernmannen (originaltittel: Człowiek z żelaza) er et polsk drama fra 1981, regissert av Andrzej Wajda.
Filmen vant Gullpalmen i Filmfestivalen i Cannes i 1981, og var nominert til Oscar for beste internasjonale film i 1982.
Handling
Aktivisten Maciek Tomczyk, sønnen til Mateusz Birkut, leder en streik ved et verft i Gdańsk mot de kommunistiske myndighetene. En journalist ved navn Winkel blir beordret av nestlederen til en komite for å undersøke Tomczyk og finne kompromitterende informasjon om ham. Winkel blir sendt til Gdańsk, hvor han blir overvåket av myndighetene.
Pilegrimsmerke
Et pilegrimsmerke er et merke, eller et slags pass, som pilegrimer har fått av sin prest. Pilegrimsmerket var viktig å ha for pilegrimer på pilegrimsreise i middelalderen. Med et pilegrimsmerke kunne man vite om det var en ordentlig pilegrim eller en tyv.
Heterocotinis
Heterocotinis er en slekt av biller som hører til underfamilien gullbasser (Cetoniinae) i den artsrike gruppen Scarabaeoidea.
Utseende
Middelsstore, bronsefargede gullbasser.
Copa América 1949
Copa América 1949 eller Campeonato Sul-Americano de Futebol de 1949 (spansk: Campeonato Sudamericano de Fútbol de 1949) var den 21. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Rio de Janeiro, São Paulo, Belo Horizonte og Santos i Brasil fra 3. april til 11. mai 1949.
Afrikamesterskapet i volleyball for menn 2013
Afrikamesterskapet i volleyball for menn 2013 ble arrangert i Sousse i Tunisia i 2013.
Copa América 1949
Målscorere
Selvmål
Heterocotinis
Utbredelse
Slekten er utbredt i Brasil og det nordlige Argentina.
Gebel Katherina
Gebel Katherina eller Katarinafjellet (arabisk: جبل كاثرين‎) er det høyeste fjellet i Egypt; 2 629 moh. Det ligger i nærheten av byen St. Katrine i den sørlige delen av Sinaihalvøya i guvernementet Janub Sina'.
Noen få kilometer nordøst ligger det gresk-ortodokse Katarinaklosteret og Moseberget, stedet hvor Moses i henhold til jødisk tradisjon skal ha mottatt steintavlene med de ti budene.
Fjellet er oppkalt etter den kristne helgenen Katarina av Alexandria. På toppen av Gebel Katherina er det et kapell dedikert til den hellige Katarina. I henhold til tradisjonen ble hennes levninger gjenfunnet her og deretter fraktet til klosteret. I tillegg er det to rom for pilegrimer som vil tilbringe natten her. Det er også en meteorologisk stasjon på toppen som ble bygd i 1932 av mith Meteorological Institute of California.
Fra fjellet er det utsikt som strekker seg sørover til Rødehavet og Akababukten og dens øyer.
Espen Egil Hansen
Hansen jobbet som journalist i Agderposten før han senere tok to års utdanning ved Norsk Pressefotografskole i Fredrikstad. Han var fotograf i den svenske avisen Expressen før han på 1990-tallet begynte å jobbe i VG hvor han ble leder for avisas fotoavdeling. Hansen gikk over til å jobbe med nettjournalistikk i VG Nett (da VG Multimedia). Hansen har vært ansatt som redaktør i Verdens Gang (VG) fra 2008 til 2011, og fra 2011 var han digitalredaktør med ansvar for VG Nett, VGTV, VG Mobil og VG+. Han har bakgrunn som journalist fra lokalpressen i Aust-Agder og fra VG.
Hansen har vært medlem av hovedstyre i Norsk Redaktørforening siden 2009, er styreleder i E24 og styremedlem i International News Media Association.
Ilmari Pernaja
Kustaa Ilmari Pernaja (født 10. februar 1892, død 20. juli 1963) var en finsk sportsutøver som deltok i de olympiske leker 1912 i Stockholm.
Marjun Syderbø Kjelnæs
Marjun Syderbø Kjelnæs (født 1974) er en færøysk forfatter.
Søren Georg Daniel de Fine von Krogh Hasle
Søren Georg Daniel de Fine von Krogh Hasle (født 24. mars 1910, død 5. november 1958) var en norsk jurist og NS-embetsmann under andre verdenskrig.
Han var medlem av Nasjonal Samling fra 16. januar 1941 og fylkesmann i Troms fra juli 1941. Hasle var ekspedisjonssjef i Lovavdelingen i Justisdepartementet fra juli 1943 og formann i Politiets alminnelige særdomstol fra 22. mai 1944. Han medvirket til at en rekke norske motstandsfolk ble dømt til døden.
Hasle ble dømt til tvangsarbeid på livstid i Eidsivating lagmannsrett 26. juni 1947. Dommen ble opprettholdt av Høyesterett 16. mai 1951. Han ble løslatt fra Bjørkelangen tvangsarbeidsleir 11. juni 1954.
Foxtrot (band)
Foxtrot er et norsk progrockband som ble stiftet på midten av 1980-tallet av gitarist Harald Lytomt (fra Kerrs Pink). Trommeslageren deres, Jan-Håkon Skarpsno, ble med i Kerrs Pink tretten år senere.
Deres eneste album, A Shadow of the Past, utgitt i 1990, er keyboard-orientert. Det kan minne om Camel, Pallas, tidlig Marillion og Alan Parsons Project.
Margrete Urne
Margrete Urne (født etter 1503, død 9. august 1582) var en dansk adelsdame og abbedisse.
Hun var datter av riksråd Knud Jørgensen Urne til Søgård og Aarsmarke (d. 1543) og Inger Axelsdatter Walkendorff (d. 1555). Margrete kom i 1542 til Maribo Jomfrukloster hvor hun i 1562 ble abbedisse. Margrete som hadde betydelig større myndighet enn sin forgjenger Mette Jensdatter, måtte allikevel føre en lang og til tider håpløs kamp innen det lyktes å få tonen og forholdene nonnene i mellom noe forbedret. Det var i klosteret et motsetningsforhold mellom de gamle katolske nonnene og de nyankomne unge piker. Det kom til ørefiker og slåssing jomfruene i mellom, og i 1570 sendte kongen riksråder til klosteret for å undersøke forholdene til bunns. Resultatet ble helt nye retningslinjer, underskrevet av kongen og riksrådene i 1572.
Ny skikk og orden
Abbedissen fikk tilsendt et eksemplar av den nye skikk og orden, med ordre om å opplese den for jomfruene således at det skulle gå ordentlig for seg med reigion, sang i kirken og uenigheter abbedissen og jomfruene i mellom. Margrete fnyste av den nye orden, da hennes makt var blitt betydelig innskrenket gjennom ansettelsen av en særlig regnskapsfører og riksrådenes tilsynsplikt. Hun var heller ikke tilhenger av en gang om uken å skulle forhandle med jomfruene i forhold til uteståender, og nektet pure å etterkomme de nye krav. Klager innløp til kongen, og i 1573 sendte han igjen riksråder til Maribo, denne gang med fullmakt til å avsette den ulydige abbedisse dersom hun ikke ville føye seg. Margrete ga seg, men det oppsto stadig episoder i klosteret som ga næring til folkesnakken.
Margrete Urne døde i Maribo Jomfrukloster i 1582, hvor hun ble bisatt i klosterkirken. 3 å senere fikk hennes etterfølger Sofie Gyldenstjerne nedlagt en liksten til minne om henne. I stenens arkadenisje står den avdøde abbedisse i sin ordensdrakt med bok og blomst i hendene. På nisjens sider og i buevinklene ses hennes 8 anevåpen. Nederst en liten løveklippet hund, som skal være kommet med på stenen, da den døde av sorg over sin bortgangne eier.
Afrikamesterskapet i volleyball for menn 2015
Afrikamesterskapet i volleyball for menn 2015 ble arrangert i Kairo i Egypt i 2015.
EM i basketball for menn 1935
EM i basketball for menn 1935 (europamesterskapet i basketball for menn) ble arrangert i Genève i Sveits i 1935.
Arvid Rydman
Arvid Rydman (født 25. juni 1884, død 14. mai 1953) var en finsk sportsutøver som deltok i de olympiske leker 1912 i Stockholm.
Rydman vant en olympisk sølvmedalje i turn under OL 1912 i Stockholm. Han var med på det finske laget som kom på andreplass i lagkonkurransen fritt system bak Norge. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.
Håkon Magnus Jørgensen
Håkon Magnus Jørgensen var flyger og generalmajor i Luftforsvaret og sjef for Luftkommando Østlandet da han døde i et flyhavari i en F-100F Super Sabre fra 55th Tactical Fighter Squadron over sjøen mellom Gryta og Fjøløy-fyret, Rogaland 15. april 1959. Den amerikanske flygeren var svært erfaren. Flyet tok av fra Sola flystasjon og deltok i en NATO-øvelse. Jørgensen ble ikke funnet.
Utmerkelser
Utmerkelsene er basert på et portrett av Jørgensen, som henger på Rygge Flystasjon.
225088 Gonggong
225088 Gonggong, før 29. mai 2019 kalt , er et svært stort transneptunsk objekt. Det er det største legemet i solsystemet uten et navn, og det anslås å være mellom og  i størrelse. Massen har aldri blitt målt, og diameteren er ikke godt kjent. Noen astronomer betrakter den som en dvergplanet. og andre betrakter det som sannsynlig at den er en, selv om den ikke har blitt formelt anerkjent av IAU.
Keiserinne Xin
Keiserinne Xin (kinesisk: 辛皇后, hennes personlige navn er ukjent; død 761), var keiserinne og hustru til Shi Siming, en general under Kinas Tang-dynasti som ble keiser i opprørsstaten Yan under Anshi-opprøret.
Bakgrunn
Den fremtidige keiserinne Xin sies å ha vært av adelsslekt. Da Shi Siming var ung og fortsatt fattig, var det hun som instisterte på å gidte ham, og fikk sin vilje til slutt. Han fikk i det minste én sønn med ham, Shi Chaoqing (史朝清); hans eldste sønn Shi Chaoyi var ikke hennes sønn.
Keiserinne
Etter at Shi Siming, som hadde tjent under Yans grunnlegger An Lushan, drepte An Lushans sønn og etterfølger An Qingxu i 759, erklærte han seg selv til keiser av Yan og gjorde hustruen til keiserinne. Det blir sagt at han begunstiget både henne og hennes sønn Shi Chaoqing, og muligens også gjorde Shi Chaoqing til sin kronprins. Da han angrep Tang-dynastiets østlige hovedstad  Luoyang sammen med Shi Chaoyi, etterlot han henne i sin base Fanyang (范陽, det moderne Beijing), med Shi Chaoqing som sin stedfortreder som leder. I 761, etter at Shi Chaoyi, i frykt for at Shi Siming skulle drepe hamselb, fikk Shi Siming drept først, sendte han ordre i Shi Simings navn til Fanyang om å drepe Shi Chaoqing, og da ble også keiserinne Xin drept.
Borneocycla
Borneocycla er en slekt av biller som tilhører familiegruppen bladbiller (Chrysomelidae).
Utseende
En liten (3,7-4 millimeter), gulrød jordloppe.
Levevis
Både larvene og de voksne (imago) billene lever på planter.
Utbredelse
Arten er kjent fra Borneo.
Laurence Jackson
Laurence Jackson (født 16. september 1900 i Carnwath, død 27. juli 1984 i Biggar) var en britisk sportsutøver som deltok i de olympiske vinterleker 1924 i Chamonix.
Afrikamesterskapet i volleyball for menn 2017
Afrikamesterskapet i volleyball for menn 2017 ble arrangert i Kairo i Egypt i 2017.
Laurence Jackson
Jackson ble olympisk mester i curling under Vinter-OL 1924 i Chamonix. Han var med på de britiske laget som vant curlingturneringen foran Sverige og Frankrike. De andre på det britiske laget var T. S. Robertson-Aikman, Thomas Murray, Robin Welsh og William Jackson som var far til Laurence.
Tre nasjoner deltok i curlingturneringen som av mange kilder har fremstått som en demonstrasjonsgren, men i februar 2006, noen få dager før de olympiske leker i Torino åpnet, erklærte IOK at curling var en del det av offisielle olympiske programmet i 1924.
Mimohippopsis
Mimohippopsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Agapanthiini er langstrakte, middelsstore, brune eller grå trebukker med lange, tynne antenner. Pronotum er sylindrisk, dekkvingene gjerne litt avsmalnende bakover.
Utbredelse
Arten er bare kjent fra det sørlige India.
Sequeira (Uruguay)
Sequeira er tettsted i Artigas-departementet i det nordlige Uruguay.
Historie
Sequeira ble grunnlagt av Ramón Sequeira.
Befolkning
Tettstedet har 1 149 innbyggere (Beregning 2011)
Kilde:
Transport
Ruta 4 Andrés Artigas forbinder Sequeira med Guaviyú del Arapey, Russo og Olivera.
Laselva
Laselva er en slekt av biller som tilhører familiegruppen bladbiller (Chrysomelidae).
Utseende
Små (2,5-3 millimeter), avlange, mørke jordlopper. Oversiden er tett kledt med fine, nedliggende hår.
Levevis
Både larvene og de voksne (imago) billene lever av å spise blad på næringsplanten.
Utbredelse
Slekten er kjent fra Costa Rica og Brasil.
A Shadow of the Past
A Shadow of the Past er det første og eneste albumet til det norske progressiv rock-bandet Foxtrot. Det ble utgitt av Pan Records i 1990. Albumet ble produsert av bandet selv.
Albumet ble tatt opp av Harald Lytomt i Flexy Studio, mens «Monsoon» er tatt opp av Giert Clausen hos Fersk Lyd.
Coverbildet er av Arman Hagen.
Provinciale Brass Band Groningen
Provinciale Brass Band Groningen er et brassband med base i Groningen, Nederland.
Brassbandet ble stiftet 19. januar 1990. Korpset har vunnet en rekke brassbandkonkurranser; deriblant det nasjonale nederlandske mesterskapet. Brassbandet har representert Nederland noen ganger i europamesterskapet for brassband.
Vitenskapsåret 1727
Vitenskapsåret 1727 er en oversikt over hendelser, prisvinnere, fødte og avdøde personer med tilknytning til vitenskap i 1727.
Medaljefordeling under Sommer-OL 2012
Medaljefordeling under Sommer-OL 2012 er en liste over nasjoner som vant en eller flere medaljer under Sommer-OL 2012 i London. Omtrent 10,500 utøvere deltok i 302 øvelser i 26 sporter.
Endre Langaas
Endre Langaas (født 5. oktober 1991) er en norsk håndballspiller som spilte i EM 2022. Han er strekspiller.
Langaas spilte aldersbestemt håndball i Sportsklubben Rapp og i Nidelv Idrettslag. Som 17-åring gikk han til Strindheim Idrettslag og fikk der med seg én sesong i 1. divisjon.
Langaas spilte for Bodø Håndballklubb fra 2011 til 2018 og tok samtidig lærerutdannelse ved Nord universitet. I 2018 gikk han til Elverum Håndball.
Langaas kom inn i landslagstroppen i EM 2022 som reserve og debuterte for Norges herrelandslag i håndball mot Island 28. januar 2022 i kampen om femteplassen der Norge vant og sikret seg plass i VM 2023.
EPOXI
EPOXI er et ubemannet NASA-romoppdrag som under ledelse av University of Maryland benyttet den eksisterende romsonden Deep Impact til å utføre en serie nye observasjoner. Oppdraget gikk først ut på å utforske eksoplaneter. Den 4. november 2010 utførte sonden en nærpassering av kometen 103P/Hartley. Oppdraget ble kunngjort 3. juli 2007 og omfattet også en nærpassering av kometen 85P/Boethin; den sistnevnte var imidlertid for liten og svak til at banen kunne beregnes nøyaktig.
Grøndalselva kraftverk
Grøndalselva kraftverk er et vannkraftverk i Ullensvang kommune i Vestland.
Det er et elvekraftverk som utnytter et fall på 124 meter i Grøndalselva. Utløpet går inn i en overføringstunnel til Røldal kraftverk.
Installert effekt er 3,3 MW fra to ET francisturbiner. Årsproduksjon er 9 GWh.
Stortingsvalget 2013 i Træna
Stortingsvalget 2013 i Træna ble avholdt 9. september 2013 i Træna kommune i Nordland. Det var 312 stemmeberettigede velgere i Træna. Av disse avga 228 stemme, som fordelte seg slik på partiene:
Pareuseboides
Pareuseboides er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er kjent fra Bhutan og India.
Boogie Till You Bleed
Boogie Till You Bleed er ei best of-plate fra det norske boogierock-bandet Backstreet Girls.
Plata ble utgitt på CD av Universal i 2000.